Το **εμβόλιο BCG (βάκιλος Calmette–Guérin)**, γνωστό επίσης ως αντιφυματικό εμβόλιο, είναι ένα εμβόλιο που χορηγείται κυρίως κατά της φυματίωσης. Σε χώρες όπου η φυματίωση είναι συνήθης, συστήνεται μία δόση σε υγιή νεογνά σε ηλικία κατά το δυνατόν πλησιέστερη στη γέννησή τους. Νεογνά θετικά στον ιό HIV/AIDS δεν θα πρέπει να εμβολιάζονται. Στις περιοχές όπου η φυματίωση δεν είναι συνήθης, μόνο τα νεογνά που βρίσκονται σε υψηλό κίνδυνο συνήθως εμβολιάζονται κατόπιν εξέτασης και θεραπείας τους για ύποπτες περιπτώσεις φυματίωσης. Ενήλικες, που δεν έχουν φυματίωση και δεν έχουν προηγουμένως εμβολιαστεί αλλά εκτείθενται συχνά σε πολυανθεκτική φυµατίωση, μπορούν επίσης να εμβολιαστούν.

Αποτελεσματικότητα και χορήγηση
-------------------------------

Τα επίπεδα προστασίας ποικίλλουν σημαντικά και διαρκούν από δέκα έως δώδεκα χρόνια. Όσον αφορά τα παιδιά, το εμβόλιο προφυλάσσει περίπου το 20% από το να προσβληφθούν από τη νόσο και το ένα δεύτερο εκείνων που έχουν προσβληθεί από το να την αναπτύξουν. Το εμβόλιο χορηγείται με ενδοδερμική έγχυση. Η αποτελεσματικότητα επιπλέον δόσεων του εμβολίου δεν έχει τεκμηριωθεί. Είναι δυνατόν να χρησιμοποιηθεί επίσης σε θεραπείες για κάποιες μορφές καρκίνου της ουροδόχου κύστης.

Ασφάλεια και κίνδυνοι
---------------------

Σοβαρές παρενέργειες είναι σπάνιες. Συχνά παρουσιάζεται κοκκίνισμα, πρήξιμο και ήπιος πόνος στο σημείο έγχυσης. Ένα μικρό έλκος ενδέχεται επίσης να σχηματιστεί με κάποια ουλή μετά την επούλωση. Παρενέργειες είναι πιο συνηθισμένες και δυνητικά πιο σοβαρές σε εκείνους με ανοσολογική ανεπάρκεια. Το εμβόλιο δεν είναι ασφαλές για χρήση κατά τη διάρκεια της εγκυμοσύνης. Αρχικά αναπτύχθηκε από το βακτηρίδιο *Mycobacterium bovis*, που συνήθως απαντάται στα βοοειδή. Παρότι το εμβόλιο περιέχει εξασθενημένους ιούς, είναι ακόμα ζων.

Ιστορία και πολιτισμός
----------------------

Το εμβόλιο BCG χρησιμοποιήθηκε πρώτη φορά το 1921. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το 2014, το κόστος χονδρικής πώλησης του εμβολίου ανερχόταν σε 0.16 δολάρια ανά δόση. Στις Ηνωμένες Πολιτείες, η τιμή του κυμαίνεται από 100 έως 200 δολάρια. Κάθε χρόνο το εμβόλιο χορηγείται σε περίπου 100 εκατομμύρια παιδιά.

Παραπομπές
----------

1. 1 2 3 4 5 6 7 8 9  «BCG Vaccine: WHO position paper». *Weekly epidemiological record* **4** (79): 25-40. Jan 23, 2014. .
2. ↑  «Revised BCG vaccination guidelines for infants at risk for HIV infection.». *Wkly Epidemiol Rec* **82** (21): 193-196. May 25, 2007. PMID 17526121. .
3. ↑  Roy, A; Eisenhut, M; Harris, RJ; Rodrigues, LC; Sridhar, S; Habermann, S; Snell, L; Mangtani, P *και άλλοι*. (5 August 2014). «Effect of BCG vaccination against Mycobacterium tuberculosis infection in children: systematic review and meta-analysis.». *BMJ (Clinical research ed.)* **349**: g4643. PMID 25097193.
4. ↑  Houghton, BB; Chalasani, V; Hayne, D; Grimison, P; Brown, CS; Patel, MI; Davis, ID; Stockler, MR (May 2013). «Intravesical chemotherapy plus bacille Calmette-Guérin in non-muscle invasive bladder cancer: a systematic review with meta-analysis.». *BJU international* **111** (6): 977-83. PMID 23253618.
5. ↑  «WHO Model List of EssentialMedicines» (PDF). *World Health Organization*. Οκτωβρίου 2013. Ανακτήθηκε στις 22 Απριλίου 2014.
6. ↑  «Vaccine, Bcg». *International Drug Price Indicator Guide*. Ανακτήθηκε στις 6 Δεκεμβρίου 2015. [*νεκρός σύνδεσμος*]
7. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. σελ. 312. ISBN 9781284057560.